มอบตราตั้ง เจ้าอาวาสวัดพระธรรมกาย คนใหม่แล้ว 
เมื่อวันที่ 12 ธ.ค. ผู้สื่อข่าวรายงานว่า เฟซบุ๊ก ชื่อ วัดเขียนเขต พระอารามหลวง จ.ปทุมธานี ได้เผยแพร่ภาพการมอบตราตั้ง เจ้าอาวาสวัดในเขตปกครองคณะสงฆ์ จ.ปทุมธานี ฝ่ายมหานิกาย โดยมีพระเทพรัตนสุธี เจ้าอาวาสวัดเขียนเขต ในฐานะเจ้าคณะ จ.ปทุมธานี เป็นประธานมอบตราตั้งให้กับเจ้าอาวาสวัด 6 รูป เมื่อวันที่ 7 ธ.ค.ที่ผ่านมา ที่พระอุโบสถวัดเขียนเขต จ.ปทุมธานี โดยในจำนวนนั้น มีภาพพระครูสังฆรักษ์รังสฤษดิ์ อิทธิจินตโก ผู้ช่วยเจ้าอาวาสวัดพระธรรมกาย เข้ารับตราตั้งขึ้นดำรงตำแหน่งเจ้าอาวาส วัดพระธรรมกาย รวมอยู่ด้วย,ผู้สื่อข่าวจึงสอบถามไปยัง พระมหานพพร ปุญญชโย ผู้ช่วย ผอ.สำนักสื่อสารองค์กร วัดพระธรรมกาย ได้รับการยืนยันว่า พระเทพรัตนสุธี ได้มอบตราตั้งเจ้าอาวาสแต่งตั้งพระครูสังฆรักษ์รังสฤษดิ์ อิทธิจินตโก ขึ้นเป็นเจ้าอาวาสวัดพระธรรมกายอย่างเป็นทางการแล้ว อย่างไรก็ตาม เรื่องของการบริหารจัดการวัด ยังอยู่ในการควบคุมดูแลของคณะกรรมการ ที่สมเด็จพระพุทธชินวงศ์ เจ้าคณะใหญ่หนกลาง ตั้งขึ้น 2 ชุด คือ คณะกรรมการที่ปรึกษา และคณะกรรมการกำกับดูแล เพื่อคอยกำกับดูแลการบริหารจัดการวัด,สำหรับประวัติ พระครูสังฆรักษ์รังสฤษดิ์ อิทธิจินตโก นามเดิม รังสฤษดิ์ จินตมากุล ภูมิลำเนา กรุงเทพฯ เกิดเมื่อวันที่ 27 พฤศจิกายน 2498 อายุ 63 ปี พรรษา 30 การศึกษาโลก ปริญญาตรี วิทยาศาสตรบัณฑิต (ศึกษาศาสตร์-เกษตร) มหาวิทยาลัยเกษตรศาสตร์ (บางเขน) การศึกษาทางธรรม นักธรรมชั้นเอก อุปสมบทเมื่อวันที่ 27 กรกฎาคม 2531 ที่พัทธสีมาวัดปากน้ำ ภาษีเจริญ กรุงเทพฯ โดยมีพระพิพัฒน์ธรรมคณี เป็นพระอุปัชฌาย์ ได้รับการแต่งตั้งเป็นผู้ช่วยเจ้าอาวาสวัดพระธรรมกาย เมื่อวันที่ 30 มีนาคม 2550 และรับตราตั้งเป็นเจ้าอาวาสจากเจ้าคณะจังหวัดปทุมธานี เมื่อวันที่ 7 ธันวาคม 2560
เจ้าคณะ จ.ปทุมธานี มอบตราตั้ง พระครูสังฆรักษ์รังสฤษดิ์ อิทธิจินตโก ขึ้นเป็นเจ้าอาวาสวัดพระธรรมกาย แล้ว เมื่อ 7 ธ.ค. 2560 
วัดพระธรรมกาย,มอบตราตั้ง,พระครูสังฆรักษ์รังสฤษดิ์ อิทธิจินตโก,เจ้าอาวาสวัดพระธรรมกาย,วัดเขียนเขต,ข่าวทั่วไป